**A legfontosabb tudnivalók a kéményseprésről**


**Ki sepri a kéményt?**

**Vas megye teljes területén a kéményseprő-ipari szolgáltatás ellátása vonatkozásában 2016. július 01-től változás nem történt.**

Szombathely Megyei Jogú Város Önkormányzata, mint a szolgáltatásért felelős önkormányzat, a hatályban lévő közszolgáltatási szerződések lejártáig, 2024. június 30. napjáig biztosítja Vas Megye területén a kéményseprő-ipari közszolgáltatást.

**Szombathely városában a Vasi Füstfaragók Kft., a megye többi településén a Vas Megyei Kéményseprő és Tüzeléstechnikai Kft. látja el** továbbra is **a szolgáltatást**.

A lakossági kéményseprést több más megyében átvette a katasztrófavédelem. Ez **nem** azt jelenti, hogy **tűzoltók ellenőrzik a kéményeket**, a sormunkát változatlanul **kéményseprő szakemberek végzik**. Az újdonság csak az, hogy ahol a megyei jogú városok nem vállalták a feladatot, ott a katasztrófavédelem szervezésében valósul meg a kéményseprés. A kéményseprő-ipari (katasztrófavédelmi) szerv a BM Országos Katasztrófavédelmi Főigazgatóság Gazdasági Ellátó Központ (BM OKF GEK), amely tevékenységét Megyei Kéményseprő-ipari Ellátási Csoportok révén végzi.



**Mikor jön a kéményseprő?**

A lakossági sormunka nincs összefüggésben a fűtési időszakkal. A kéményseprők ütemterv alapján érintik az egyes települések utcáit. Ez **gáz**üzemű és **zárt égésterű** tüzelő- és fűtőeszközök esetén **kétévente**, minden **egyéb fűtőberendezés esetében évente** történik meg.

**Mennyibe kerül a kéményseprés?**

**A** [**lakossági sormunka ingyenes**](http://kemenysepres.katasztrofavedelem.hu/tevekenysegek).

A kéményseprő-ipari szolgáltató legalább 15 nappal a sormunka előtt hirdetmény útján (önkormányzatokon keresztül, helyben szokásos módon) köteles értesíteni az ingatlan használóját, illetve honlapján a sormunka ütemtervét közzétenni. Ha a kéményseprő a megadott időpontban nem találja otthon az ingatlan használóját, így a sormunkát elvégezni nem tudja, második időpontot jelöl meg, melyről legalább 15 nappal korábban értesíti az ingatlan használóját. Ha a sormunkát a kéményseprő a második időpontban sem tudja elvégezni, akkor az ingatlan használójának egyeztetnie kell egy új időpontot a szolgáltatóval, a második időponttól számított 30 napon belüli időszakra, amikor elvégezhető a sormunka. A **harmadik**, közösen egyeztetett **időpontban elvégzett munkáért** már ki **kiszállási díjat kell fizetni.**

**Mi tartozik bele az ingyenes sormunkába?**

A sormunka magában foglalja a kémény és az összekötő elem ellenőrzését, tisztítását, a levegő-utánpótlás ellenőrzését és az ezt befolyásoló műszaki berendezések okozta hatások vizsgálatát, továbbá az égéstermék paramétereinek ellenőrzését, illetve ahol elő van írva, ott a szén-monoxid-érzékelő működőképességének ellenőrzését is. A [**sormunkába nem tartozó munkákért**](http://kemenysepres.katasztrofavedelem.hu/tevekenysegek/rendelt_tevekenyseg), valamint a két sormunka között **megrendelt kéményellenőrzésért fizetni kell**.

**Kint járt a kéményseprő, de nem tisztította ki a kéményt**

Előfordulhat, hogy a kémény állapota nem indokol tisztítást, olyan viszont nem történhet meg, hogy a kéményseprő semmilyen vizsgálatot (kémény külső állagának vizsgálata, összekötő elemek, kéményajtó, levegő utánpótlás vizsgálata stb.) nem végez a kémény ellenőrzése során. Ha valaki ilyet tapasztalna, kérjük, jelezze ezt a kéményseprő-ipari szolgáltatónak.

**Ki végzi a sormunkán felüli, kémény használatbavételével, műszaki felülvizsgálatával kapcsolatos tevékenységet?**

A Vas megyében található kéményseprő-ipari szolgáltatók.

**Hogyan lehet a szolgáltatást megrendelni?**

Ha valaki a kötelező és ingyenes sormunkán túl kéményseprést rendelne, azt a kéményseprő-ipari szolgáltatónál megteheti, aki **díjfizetés ellenében** végzi el a kéményseprő-ipari tevékenységet.

**Vas Megyében található kéményseprő-ipari szolgáltatók:**

* **Vasi Füstfaragók Kft*.*** - Szombathely Megyei Jogú Város közigazgatási területén végzi a kéményseprő-ipar tevékenységet.

A Vasi Füstfaragók Kft. elérhetőségei:

Cím: 9700 Szombathely, Bolyai J. u. 1/A. fsz. 1.

Telefon: +36 94 344 490  
E-mail: [vasifustfaragok@gmail.com](mailto:vasifustfaragok@gmail.com)

Weblap cím: <http://vasifustfaragok.hu>

* **Vas Megyei Kéményseprő és Tüzeléstechnikai Kft. -** Vas Megye közigazgatási területén (Szombathely Megyei Jogú Város közigazgatási területe kivételével) végzi a kéményseprő-ipar tevékenységet.

A Vas Megyei Kéményseprő és Tüzeléstechnikai Kft. elérhetőségei:

**Központi iroda:**Cím: **Szombathely, Nárai u. 3.   
Telefon: 94/506-490**E-mail: [kemenysepro@slk.hu](mailto:kemenysepro@slk.hu)

**Körmendi Kirendeltség**:  
Cím: Körmend, Rákóczi u. 48/c  
Telefon: 94/ 594-068  
E-mail: [kemenyseprokormend@gmail.com](mailto:kemenyseprokormend@gmail.com)

**Sárvári Kirendeltség:**  
Cím: Sárvár, Széchenyi u. 31.  
Telefon: 95/320-308  
E-mail: [kemenyseprosarvar@gmail.com](mailto:kemenyseprosarvar@gmail.com)

**Weblap cím:** <http://kemenysepro.net/>